Market Timing P.M. – บล.กสิกรไทย
Support : 1645, 1635 Resistance : 1655, 1665 SET เคลื่อ …
3 เม.ย. 2562

Support : 1645, 1635
Resistance : 1655, 1665
SET เคลื่อนไหวอยู่ระหว่าง 1646-1654 ขณะที่ ปิดตลาดในช่วงเช้าอยู่ที่ระดับ 1651.58 จุด เพิ่มขึ้น 0.10 จุด หรือ +0.01% ด้วยมูลค่าการซื้อขายรวม 2.15 หมื่นล้านบาท
เช้านี้ SET ได้อ่อนตัวลงมาไม่หลุดระดับแนวรองรับบริเวณ 1645 จากนั้นจึงเกิดการยกตัวเด้งกลับ ด้านสัญญาณของ RSI ระดับชั่วโมง ยังคงแกว่งตัวในโซนสูง อย่างไรก็ตาม ประเมินบ่ายนี้ SET มีโอกาสที่จะสามารถยกตัวขึ้นได้ ลุ้นข้ามผ่านแนวต้านบริเวณ 1655 โดยมีระดับแนวต้านถัดไปที่บริเวณ 1665 ขณะที่ด้านแนวรองรับยังคงอยู่ที่บริเวณ 1645 ไม่น่าหลุดระดับดังกล่าว
BANPU ระดับวัน หลังจากที่ราคาได้ยกตัวขึ้นทำจุดสูงบริเวณ 17.1 ก็ได้มีการอ่อนตัวลงตามช่องขนานกดตัวมาทำจุดต่ำที่ยกสูงขึ้นบริเวณ 15.6 จากนั้นจึงไต่ระดับขึ้นต่อตามค่าเฉลี่ย 5 วัน ข้ามผ่านขอบบนของช่องขนานดังกล่าว พร้อมด้วย vol ที่หนาแน่น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 17.4 และ 18 ขณะที่ใช้การถดถอยตัวหลุด 16 เป็น stop loss